Diari Oficial de la Generalitat Valenciana


Sumari del DOGV 8761, del 13-03-2020 (2020/2401)

Informació pública de l'aprovació definitiva del projecte de reparcel·lació forçosa de la unitat d'execució Bermalmol, clau ZI de les normes subsidiàries.
----------------------------------------------------------------------------------------------------------------------------------------------------------

### Dades del document

Número de DOGV
:   8761

Data del DOGV
:   13-03-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/2401


Data del document
:   19-02-2020

Organisme emissor
:   Ajuntament de Novelda

Tipus de document
:   Anunci

Descriptors 

:   * Novelda
    * administració local
    * pla d'urbanisme

Informació pública de l'aprovació definitiva del projecte de reparcel·lació forçosa de la unitat d'execució Bermalmol, clau ZI de les normes subsidiàries. [2020/2401]  
Amb data 5 de juliol de 2019 la Junta de Govern Local va adoptar l'acord següent:  
«- Primer. Aprovar definitivament el Projecte de reparcel·lació de la UE Bermármol, clau ZI de les NS de Novelda, presentat per la mercantil Ledua Inversiones, SL, com a agent urbanitzador, que haurà de presentar, en el termini de 15 dies a comptar des de l'endemà de la recepció d'aquesta notificació, un Projecte de reparcel·lació refós on es recullen totes les esmenes i modificacions presentades i reflectides en l'informe tècnic transcrit en la part expositiva d'aquest acord...»  
  
A la vista dels errors detectats en el Projecte de reparcel·lació forçosa, amb data 7 de febrer de 2020 la Junta de Govern Local va adoptar l'acord següent:  
«?Primer. Rectificar el Projecte de reparcel·lació forçosa de la unitat d'execució Bermármol, clau ZI de les normes subsidiàries de Novelda, aprovat el 5 de juliol de 2019, sobre la base d'allò requerit pel Registre de la Propietat i el nou document aportat pel promotor en el sentit següent:  
- Rectificar la titularitat de la finca inicial núm. 10 en favor d'Ana María Carrilero Lozano. En relació amb la servitud amb la qual es troba gravada aquesta finca, no es dona trasllat de la càrrega existent a la finca de resultat C, ja que únicament es troba afectada pel Projecte de Reparcel·lació una porció de 83,56 m² del total de la finca que recau en vial públic. No obstant això la servitud es manté en la resta de finca matriu.  
  
- En la finca de resultat G es recull l'existència d'una nau de 1175 metres quadrats, coincidint amb la superfície que figura en la finca de procedència, que és la inicial 4.1)  
- Es rectifica la finca de procedència de la resultant L, és la finca inicial 9.  
- En la finca de resultat B, es reflecteix com a càrrega que es troba afecta en 27,31 m², amb una amplària de 3,38 m. i una longitud de 8,04 m., per una servitud de tinença i manteniment d'un centre de transformació d'energia elèctrica a favor de la companyia subministradora Iberdrola Distribución Eléctrica, SAU, i de la seua successora en el seu cas. Quant a la ubicació d'aquest centre de transformació es representa gràficament en els plànols de les finques de resultat del Projecte de reparcel·lació forçosa...»  
Cosa que es fa pública, per al general coneixement, fent saber que aquest acord posa fi a la via administrativa i es poden interposar contra aquest, prèviament i potestativament, recurs de reposició davant l'òrgan que va adoptar l'acord, en el termini d'un mes comptat a partir de l'endemà de la publicació d'aquest edicte. També directament recurs contenciós administratiu davant el Jutjat Contenciós Administratiu d'Alacant, en el termini de dos mesos comptats a partir de l'endemà de la publicació.  
En el cas que l'interessat interpose recurs de reposició, no es podrà interposar recurs contenciós administratiu fins que aquell, siga resolt expressament o s'haja produït la desestimació presumpta, sense perjudici que els interessats puguen exercitar qualsevol altre recurs que estimen procedent.  
  
Novelda, 19 de febrer de 2020.- L'alcalde: Francisco José Martínez Alted.